มีเพศสัมพันธ์กับแฟนเมื่อ2อาทิตย์ที่แล้วค่ะ ใส่ถุงยาง ไม่แตกไม่รั่ว ไม่หลั่งในแล้วก็ฝ่ายชายไม่เสร็จด้วยค่ะ แต่ประจำเดือนมาช้า1สัปดาห์แล้ว ดื่มยาสตรีเพ็ญภาคไป2ขวดก็ไม่มา ตรวจการตั้งครรภ์แล้วขึ้น1ขีด อยากทราบว่าจะมีโอกาสเป็นผลลวงมั้ยคะ แล้วประจำเดือนมาช้าเกิดจากอะไร
สวัสดีค่ะ 3310,หากมีเพศสัมพันธ์โดยใส่ถุงยางอนามัย และฝ่ายชายยังไม่มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มี นอกจากนี้ หากได้ตรวจหาการตั้งครรภ์อย่างถูกต้องแล้ว พบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนยังไม่มา จึงเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้นแนะนำควรรอประจำเดือนไปอีกซักระยะก่อนค่ะ ประจำเดือนก็น่าจะมาในที่สุด ในเบื้องต้น ไม่ควรทานยาสตรีต่อ เพราะอาจมีผลทำให้ประจำเดือนไม่มาได้ แต่หากประจำเดือนไม่มานานเกิน 3 เดือน จึงควรไปพบแพทย์เพื่อหาสาเหตุอื่นๆ เช่น การทำงานผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ เป็นต้น